b'\n_START_ARTICLE_\n\xc5\xa0inkansen\n_START_PARAGRAPH_\n\xc5\xa0inkansen\xe6\x96\xb0\xe5\xb9\xb9\xe7\xb7\x9a je mre\xc5\xbea visokohitrostnega \xc5\xbeelezni\xc5\xa1kega omre\xc5\xbeja na Japonskem. Z visokohitrostnimi vlaki in omre\xc5\xbejem operirajo \xc5\xa1tiri dru\xc5\xbebe skupine Japan Railways Group. Prvo linijo T\xc5\x8dkaid\xc5\x8d Shinkansen so odprli leta 1964 z dol\xc5\xbeino 515,4 kilometrov., Od takrat naprej so raz\xc5\xa1irili omre\xc5\xbeje na 2387,7 kilometrov s potovalnimi hitrostmi 240-320 km/h. Omre\xc5\xbeje povezuje najve\xc4\x8dja mesta na otokih Hon\xc5\xa1u in Kju\xc5\xa1u,  povezava do severnega otoka Hokaido je v izgradnji._NEWLINE_Najve\xc4\x8dja hitrost je 320 km/h na 387,5 kilometrski liniji T\xc5\x8dhoku \xc5\xa0inkansen. Na testih so dosegli 443 km/h. Maglevi pa so dosegli rekordnih 581 km/h._NEWLINE_Linija T\xc5\x8dkaid\xc5\x8d \xc5\xa1inkansen je najbolj prometna visokohitrostna linija na svetu. Na leto se na njej vozi 151 milijonov potnikov.  Skupno je na njej potovalo \xc4\x8dez 5 milijard potnikov, po celotnem omre\xc5\xbeju pa \xc4\x8dez 10 milijard._NEWLINE_Med mesti Tokio in Osaka, najve\xc4\x8djima metropolama na Japonskem, vozi do 13 vlakov na uro v vsako smer, vsak s 16 vagoni (do 1323 potnikov). \xc5\xa0inkansen je bilo najbolj prometno visokohitrostno omre\xc5\xbeje na svetu (353 milijonov potnikov leta 2007), dokler ni Kitajska s svojim hitrorasto\xc4\x8dim omre\xc5\xbejem prevzela vodilno mesto._NEWLINE_Japonska je bila prva dr\xc5\xbeava na svetu, ki je izgradila \xc5\xbeeleznice namenjene hitrim vlakom. Glavni, ki so sodelovali pri izgradnji, so bili glavni in\xc5\xbeenir Hideo Shima in Shinji Sog\xc5\x8d, ki je prepri\xc4\x8dal politike za financiranje. Drugi pomembni mo\xc5\xbeje so bili Tadanao Miki, Tadashi Matsudaira in Hajime Kawanabe. Odgovorni so bili za razvoj vlakov in \xc5\xbeelezic, vsi trije so med 2. svetovno vojno na\xc4\x8drtovali letala._NEWLINE_Ime \xc5\xa0inkansen sicer pomeni "nova magistrala", se pa uporablja tudi vzdevek "krogelni, "nabojni"  ali "projektilni" vlak (japonsko: dangan ressha \xe5\xbc\xbe\xe4\xb8\xb8\xe5\x88\x97\xe8\xbb\x8a, angle\xc5\xa1ko: bullet train), zaradi oblike in hitrosti prvih vlakov._NEWLINE_Ime \xc5\xa0inkansen so prvi\xc4\x8d uporabili leta 1940 za linijo med mesti Tokio in \xc5\xa0imonoseki, ki bi uporabljala parne in elektri\xc4\x8dne vlake z najve\xc4\x8djo hitrostjo 200 km/h. V naslednjih treh letih so hoteli povezati linijo do Pekinga s podvodnim tunelom. Hoteli so se povezati tudi s transibirsko \xc5\xbeeleznico in celo s Singapurjem. Vendar je vojna te na\xc4\x8drte onemogo\xc4\x8dila. Je pa precej tunelov iz obdobja vojne \xc5\xa1e vedno v uporabi._NEWLINE_Po koncu 2. svetovne vojne so za\xc4\x8dasno prekinili razvoj visokohitrostnih vlakov. V poznih petdesetih letih 20. stoletja je ministrstvo za vlake obnovilo projekt \xc5\xa0inkansen. Leta 1957 je podjetje Odakju predstavilo vlak Odaky\xc5\xab 3000 serije SE s potovalno hitrostjo 145 km/h, rekord za ozkotirno \xc5\xbeeleznico tistega \xc4\x8dasa. Potem so se odlo\xc4\x8dili, da zgradijo \xc5\xa1e hitrej\xc5\xa1i vlak s standardno \xc5\xa1irino \xc5\xbeeleznic._NEWLINE_V 1950ih so domnevali, da bodo letala in avtoceste nasledile vlake. To se je zgodilo v ZDA in nekaterih evropskih dr\xc5\xbeavah. Shinji Sog\xc5\x8d uspe\xc5\xa1no prepri\xc4\x8dal vlado za razvoj visokohitrostnih vlakov, ki je potem postal velik uspeh in ponos Japonske. V 50letni zgodovini in pri ve\xc4\x8d kot 10 milijardah potnikov ni bilo nobene nesre\xc4\x8de s smrtnim izidom, kljub temu da deluje na potresnem podro\xc4\x8dju. _NEWLINE_Vlak \xc5\xa0inkansen porabi \xc5\xa1estkrat manj energije kot avto, kljub nekajkrat ve\xc4\x8dji potovalni hitrosti.'